ai4bharat/Pralekha huggingface dataset:
நிதி அமைச்சகம்
மத்திய நேரடி வரிகள் வாரியத்தின் ஆய்வுக்கூட்டத்திற்கு நிதியமைச்சர் திருமதி நிர்மலா சீதாராமன் தலைமை வகித்தார்
மத்திய நேரடி வரிகள் வாரியத்தின் செயல்பாடுகள் தொடர்பான ஆய்வுக்கூட்டம் மத்திய நிதியமைச்சர் திருமதி நிர்மலா சீதாராமன் தலைமையில் புதுதில்லியில் இன்று  நடைபெற்றது. இதில் மத்திய வருவாய்த்துறை செயலாளர், நேரடி வரிகள் வாரியத்தின் தலைவர் மற்றும் அந்த வாரியத்தின் உறுப்பினர்கள் பங்கேற்றனர்.
வருமான வரி செலுத்துவோரின் எண்ணிக்கையை அதிகரிப்பதற்கான முயற்சிகள், நிலுவையில் உள்ள ஒழுங்குமுறை நடவடிக்கை வழக்குகள் உள்ளிட்டவை தொடர்பாக இந்தக் கூட்டத்தில் அமைச்சர் ஆய்வு செய்தார்.
வரி செலுத்துவோரின் விண்ணப்பங்களை பரிசீலித்து குறித்த காலத்தில் அவற்றின் மீது உரிய நடவடிக்கை எடுத்து தீர்வு காண்பதற்கான பணிகளை திறம்பட மேற்கொள்ள வேண்டும் என்று அதிகாரிகளுக்கு நிதியமைச்சர் திருமதி நிர்மலா சீதாராமன் அறிவுறுத்தினார்.
பிரதமர் அலுவலகம்
90-வது இன்டர்போல் பொதுச்சபையில் அக்டோபர் 18 அன்று பிரதமர் உரையாற்ற உள்ளார்
புதுதில்லி பிரகதி மைதானத்தில் அக்டோபர் 18 அன்று பிற்பகல் 1:45 மணியளவில் 90-வது இன்டர்போல் பொதுச்சபையில் பிரதமர் திரு நரேந்திர மோடி உரையாற்ற உள்ளார்.
90-வது இன்டர்போல் பொதுச்சபை அக்டோபர் 18 முதல் 21 வரை நடைபெற உள்ளது. இன்டர்போல் அமைப்பின் 195 உறுப்பு நாடுகளைச் சேர்ந்த அமைச்சர்கள், காவல்துறை தலைவர்கள், தேசிய மத்திய புலனாய்வு அமைப்புகளின் தலைவர்கள், காவல்துறையின் மூத்த அதிகாரிகள் உள்ளிட்ட பிரதிநிதிகள் இந்த பொதுச்சபை கூட்டத்தில் பங்கேற்பார்கள். இந்த பொதுச்சபை என்பது இன்டர்போல் அமைப்பின் உச்சநிலை நிர்வாக அமைப்பாகும். இது தனது செயல்பாடு தொடர்பாக, முக்கிய முடிவுகளை எடுப்பதற்கு ஆண்டுக்கு ஒரு முறை கூடுகிறது.
இன்டர்போல் பொதுச்சபை கூட்டம், 25 ஆண்டுகளுக்கு பின், இந்தியாவில் நடைபெற உள்ளது. கடைசியாக 1997-ல் நடைபெற்றது. இந்திய சுதந்திரத்தின் 75வது ஆண்டு கொண்டாட்டங்களுடன் இணையும் வகையில், இன்டர்போல் பொதுச்சபையை 2022-ல் புதுதில்லியில் நடத்தவேண்டும் என்ற இந்தியாவின் முன்மொழிவை மாபெரும் ஆதரவுடன் பொதுச்சபை ஏற்றுக்கொண்டது. இந்தியாவின் சட்டம்- ஒழுங்கு முறையின் மிகச்சிறந்த செயல்பாடுகளை ஒட்டுமொத்த உலகத்திற்கு, எடுத்துக்காட்டும் வாய்ப்பை இந்த நிகழ்வு வழங்கும்.
மத்திய உள்துறை அமைச்சர், இன்டர்போல் தலைவர் அகமது நாசர் அல் ரெய்சி, தலைமை செயலாளர் திரு ஜூர்கென் ஸ்டாக், மத்திய புலனாய்வுப் பிரிவு இயக்குனர் ஆகியோரும் இந்த நிகழ்வில் பங்கேற்பார்கள்.
இளைஞர் நலன் மற்றும் விளையாட்டு அமைச்சகம்
இளைஞர் நலன் மற்றும் விளையாட்டு அமைச்சகத்தின் ஒலிம்பிக் பதக்க இலக்கு திட்டத்தில் அட்டானு தாஸ், மெகுலி கோஷ் ஆகியோர் மீண்டும் சேர்க்கப்பட்டனர்
நடப்பாண்டு அன்டாலியாவில் நடைபெற்ற உலகக் கோப்பை வில்வித்தை போட்டி மற்றும் உள்ளூர் போட்டிகளில் சிறப்பான பங்களிப்பை வழங்கியதை அடுத்து ஒலிம்பிக் வில்வித்தை வீரரும் உலக சாம்பியன்ஷிப் போட்டியில் வெள்ளிப்பதக்கம் வென்றவருமான அட்டானு தாஸ், இளைஞர் நலன் மற்றும் விளையாட்டுத்துறை அமைச்சகத்தின் ஒலிம்பிக் பதக்க இலக்கு திட்டத்தில் மீண்டும் சேர்க்கப்பட்டுள்ளார். ஆடவர் ரிகர்வ் தனிநபர் தரவரிசை பிரிவில் 673 புள்ளிகளுடன் 4-ம் இடத்தை பெற்று சுமார் ஒன்றரை ஆண்டுகளுக்குப் பிறகு சர்வதேச போட்டிகளுக்கு மீண்டும் திரும்பியுள்ளார்.
நடப்பாண்டு நடைபெற்ற தேசிய துப்பாக்கிச் சுடுதல் போட்டியில் 10 மீட்டர் ஏர் ரைஃபிள் பிரிவில் வெற்றி பெற்ற மெகுலி கோஷ் நடப்பாண்டு கெய்ரோவில் நடைபெற்ற 10 மீட்டர் ஏர் ரைஃபிள் பிரிவில் வெண்கலப்பதக்கம் வென்ற திலோத்தமா சென் ஆகியோரும் ஒலிம்பிக் பதக்க இலக்கு திட்டத்தில் சேர்க்கப்பட்டுள்ளனர்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
“மீன்வளம் மற்றும் மீன்வளர்ப்பில் புதிய நுட்பங்கள் மற்றும் தொழில்நுட்பங்கள்” குறித்த இணையவழி கருத்தரங்கை மீன்வளத்துறை நடத்தியது
சுதந்திரத்தின் 75-வது ஆண்டுப் பெருவிழா கொண்டாட்டத்தின் ஒருபகுதியாக மீன்வளம் மற்றும் மீன்வளர்ப்பில் புதிய நுட்பங்கள் மற்றும் தொழில்நுட்பங்கள்” குறித்த இணையவழி கருத்தரங்கை மத்திய மீன்வளத்துறை இன்று நடத்தியது. இந்த நிகழ்வுக்கு மீன்வளத்துறை செயலாளர் திரு ஜதீந்திர நாத் ஸ்வெயின் தலைமை தாங்கினார்.
இதில் மீனவர்கள், விவசாயிகள், தொழில்துறையினர், மீன்வளத்துறை அலுவலர்கள், பல்வேறு மாநிலங்கள் மற்றும் யூனியன் பிரதேசங்களின் மீன்வளத்துறை அலுவலர்கள், மாநில வேளாண், கால்நடை பராமரிப்பு, மீன்வள பல்கலைக்கழகங்களின் பேராசிரியர்கள், விஞ்ஞானிகள், குஞ்சு பொறிப்பு நிறுவனங்களின் உரிமையாளர்கள், மாணவர்கள், மீன் வளர்ப்பு சம்பந்தப்பட்டவர்கள் உட்பட 350-க்கும் அதிகமானோர் கலந்து கொண்டனர்.
மீன்வகைகளின் உற்பத்தி மற்றும் உற்பத்தி திறனை அதிகரிக்கவும், இத்தகைய நுட்பங்களை வணிகமயமாக்கவும், பல்வேறு புதிய இனங்களை உருவாக்கவும், மீன் வளர்ப்பவர்களின் லாபத்தை அதிகரித்து, இடுபொருள் செலவை குறைக்கவும் விஞ்ஞானிகள் புதிய வழிமுறைகளை கண்டறியுமாறு கருத்தரங்கில் தொடக்கவுரை நிகழ்த்திய துறையின் செயலாளர் திரு ஸ்வெயின் கேட்டுக் கொண்டார்.
இந்த கருத்தரங்கில் பேசிய இணைச் செயலாளர்  திரு சாகர் மெஹ்ரா, மீன் பிடிப்போர் மற்றும் விவசாயிகள் பயனடையும் வகையில் பல்வேறு திட்டங்களின் கீழ் அரசு நிதியுதவி வழங்குவதாக கூறினார். மேலும் அறிவியல் பூர்வமான வழிவகைகள், புதிய கண்டுபிடிப்புகள், நவீன தொழில்நுட்பங்களை புகுத்துதல் ஆகியவற்றை அரசு அதிகரிப்பதாகவும் அவர் தெரிவித்தார். நவீன நுட்பங்களை பயன்படுத்துவது, ஆராய்ச்சி மற்றும் மேம்பாட்டின் தேவை ஆகியவை பற்றியும் அவர் வலியுறுத்தினார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1821599
உள்துறை அமைச்சகம்
முன்னாள் பிரதமர் பாரத ரத்னா அடல்பிகாரி வாஜ்பாயின் நினைவு நாளில் புதுதில்லியில் உள்ள நினைவிடத்தில் மத்திய உள்துறை அமைச்சர் திரு அமித் ஷா மரியாதை
முன்னாள் பிரதமர் பாரத ரத்னா அடல்பிகாரி வாஜ்பாயின் நினைவு நாளான இன்று, புதுதில்லியில் உள்ள அவரது நினைவிடத்தில் மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா மரியாதை செலுத்தினார்.
இதுகுறித்து அவர் வெளியிட்டுள்ள டுவிட்டர் பதிவில் கூறியிருப்பதாவது:
தாய் நாட்டின் பெருமையை பாதுகாக்க, அடல்ஜி தனது வாழ்நாளில் ஒவ்வொரு தருணத்தையும் செலவழித்தார். இந்திய அரசியலில் ஏழைகள் நலன் மற்றும் சிறந்த நிர்வாகத்துக்கான புதிய யுகத்தை அவர் தொடங்கினார். அதேசமயம், இந்தியாவின் வலிமையையும், துணிச்சலையும் உலகம் உணருமாறு அவர் செய்தார். அவரது நினைவு நாளில் அவருக்கு மரியாதை செலுத்தினேன்.
சுகாதாரம் மற்றும் குடும்ப நலத்துறை அமைச்சகம்
முதலாவது ஊரடங்கில் இருந்து இந்தியாவின் கொரோனா இறப்பு விகிதம்  மிகக் குறைவானது 2.15%
மொத்தமாக குணமடைந்தோர் எண்ணிக்கை சுமார் 11 லட்சம்
கடந்த 24 மணி நேரத்தில் 36,500 க்கும் மேற்பட்டோர் குணமடைந்துள்ளனர்
உலகளவில் மிகக் குறைந்த கோவிட்-19 இறப்பு விகிதத்தைப் பதிவு செய்த சாதனையை இந்தியா தொடர்ந்து பராமரித்து வருகிறது. கொரோனா இறப்பு விகிதம் இன்று 2.15 சதவீதமாக உள்ளது, இது முதலாவது ஊரடங்கு தொடங்கியதிலிருந்து மிகக் குறைவாகும். இது ஜூன் நடுப்பகுதியில் இருந்து தொடர்ந்து 3.33 சதவீதமாகக் குறைந்து வருகிறது.
இது மாநில / யூனியன் பிரதேசங்களின் அரசாங்கங்களுடன் சேர்ந்து மத்திய அரசின் ஒருங்கிணைந்த, முன்கூட்டியே, தரப்படுத்தப்பட்ட மற்றும் வளர்ந்து வரும் “பரிசோதித்தல், பின்தொடர்தல், சிகிச்சையளித்தல்” என்ற கூட்டுத் திட்டத்தின் முயற்சிகளுக்கு ஒரு சான்று. நோய் அறிகுறி தென்பட்டவர்களுக்கு வலிந்து மேற்கொள்ளப்பட்ட சோதனைகள் நோயை முன்கூட்டியே அறிந்து அதிரடியாக அவர்களைத் தனிமைப்படுத்தியதுடன், மருத்துவமனையில் அனுமதிக்கப்பட்ட நோயாளிகளுக்கு திறமையான மருத்துவ சிகிச்சை ஆகியவற்றால் இறப்பு விகிதத்தை வெகுவாகக் கட்டுபடுத்தியுள்ளது, இது கோவிட்-19 இன் இறப்பு விகிதத்தை இந்தியா வெற்றிகரமாகக் கட்டுப்படுத்த முடிந்தது என்பதைக் குறிக்கிறது.
நோய்த் தொற்றின் இறப்பு விகிதம் குறைந்த விகிதத்தில் வைக்கப்படுவதால், விரிவான கட்டுப்பாட்டுத் தர அணுகுமுறையின் அடிப்படையில் பயனுள்ள கட்டுப்பாட்டு உத்தி, அதிவேக சோதனை மற்றும் தரப்படுத்தப்பட்ட மருத்துவ மேலாண்மை நெறிமுறைகளை வெற்றிகரமாக செயல்படுத்துவதன் விளைவாக ஒரு நாளைக்கு 30,000க்கும் மேற்பட்டோர் தொடர்ந்து குணமடைந்து வருகின்றனர்.
நோய்த் தொற்றால் குணமடைந்தோரின் மொத்த எண்ணிக்கை கிட்டத்தட்ட 11 லட்சம். கடந்த 24 மணி நேரத்தில் 36,569 நோயாளிகள் குணமடைந்த நிலையில், மொத்தமாக குணமடைந்தோர் எண்ணிக்கை 10,94,374 ஆக உயர்ந்துள்ளன. கோவிட்-19 நோயாளிகளின் மீட்பு விகிதம் 64.53 சதவீதமாக உள்ளது.
மீட்டெடுப்புகளில் இத்தகைய தொடர்ச்சியான அதிகரிப்பு காரணமாக, மீட்கப்பட்ட நோயாளிகளுக்கும், தற்போது நோய்த் தொற்றில் உள்ள COVID-19 நோயாளிகளுக்கும் இடையிலான இடைவெளி தற்போது 5,29,271 ஆக உள்ளது. தற்போது நோய் தொற்றால் பாதிக்கப்பட்ட  நோயாளிகள் மருத்துவ மேற்பார்வையில் உள்ளனர்.
நோயாளிகளைத் தடையில்லாமல் கவனிப்பதற்காக உள்ள சிறப்பு மருத்துவனையின் 3-அடுக்கு மருத்துவமனை உள்கட்டமைப்பு, உடனடி சோதனைகள் மற்றும் சிகிச்சையை உறுதி செய்துள்ளது. இன்றைய நிலவரப்படி, 1488 அர்ப்பணிப்பு COVID மருத்துவமனைகள் 2,49,358 தனிமை படுக்கைகள், 31,639 ஐசியு படுக்கைகள் மற்றும் 1,09,119 ஆக்ஸிஜன் ஆதரவு படுக்கைகள், 16,678 வென்டிலேட்டர்கள் உள்ளன. 2,07,239 தனிமைப்படுத்தப்பட்ட படுக்கைகள், 18,613 ஐ.சி.யூ படுக்கைகள் மற்றும் 74,130 ஆக்ஸிஜன் ஆதரவு படுக்கைகள் மற்றும் 6,668 வென்டிலேட்டர்கள் கொண்ட 3231 பிரத்யேக COVID சுகாதார மையங்களும் செயல்படுத்தப்பட்டுள்ளன. மேலும், நாட்டில் கோவிட்-19 ஐ எதிர்த்துப் போராட 10,02,681 படுக்கைகள் கொண்ட 10,755 COVID பராமரிப்பு மையங்கள் இப்போது தயார் நிலையில் உள்ளன. மேலும் மத்திய அரசு 273.85 லட்சம் N95 முகக்கவசங்கள் மற்றும் 121.5 லட்சம் தனிப்பட்ட பாதுகாப்பு உபகரணங்கள்  மற்றும் 1083.77 லட்சம் ஹைடிராக்சி குளோரோ குவின் மாத்திரைகளை மாநிலங்கள் / யூனியன் பிரதேசங்கள் / மத்திய சுகாதார நிறுவனங்களுக்கு வழங்கியுள்ளது.
விண்வெளித்துறை
நாட்டின் கொவிட் உள்கட்டமைப்பை மேம்படுத்துவதற்காக விண்வெளி துறை முன்வந்துள்ளது: மத்திய அமைச்சர் டாக்டர் ஜிதேந்திர சிங்
தமிழகம் மற்றும் கேரளாவுக்கு திரவ ஆக்சிஜன் தொடர்ந்து வழங்கப்பட்டு வருகிறது
கொவிட் தொடர்பான ஆதரவை, குறிப்பாக தமிழ்நாடு, கேரளா, ஆந்திரப் பிரதேசம் மற்றும் சத்தீஸ்கர் ஆகிய மாநிலங்களுக்கு திரவ ஆக்சிஜனை, வழங்க விண்வெளி துறை முன்வந்துள்ளது என்று வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான திரு ஜிதேந்திர சிங் இன்று கூறினார்.
இணையவழியில் நடைபெற்ற ஆய்வுக் கூட்டமொன்றில் பேசிய இந்திய விண்வெளி ஆராய்ச்சி நிறுவனத்தின்  தலைவர் டாக்டர் கே சிவன், தினமும் 9.5 டன் ஆக்சிஜன் தமிழகம் மற்றும் கேரளாவுக்கு வழங்கப்பட்டு வருவதாகவும், ஆந்திரா மற்றும் சண்டிகரின் ஆக்சிஜன் திறன் அதிகரிக்கப்பட்டுள்ளதாகவும் தெரிவித்தார்.
வாரத்தின் ஏழு நாட்களும் 24 மணி நேரமும் இயங்கி, 87 டன் திரவ ஆக்சிஜனை உற்பத்தி செய்த இஸ்ரோ புரொபொல்ஷன் வளாகம், ஐபிஆர்சி, அதை தமிழ்நாடு மற்றும் கேரளாவுக்கு ஏற்கனவே வழங்கியுள்ளதாகவும் அவர் தெரிவித்தார்.
மேலும், 12 மெட்ரிக் டன் திரவ ஆக்சிஜன் ஆந்திரப் பிரதேசத்திற்கு அனுப்பப்பட்டது. கேரளா மற்றும் ஆந்திராவில் உள்ள மக்களுக்கு ஆக்சிஜன் சிலிண்டர்களையும் துறை வழங்கி வருவதாக அவர் கூறினார்.
1.65 லட்சம் லிட்டர்கள் திறனுடைய 2 திரவ நைட்ரஜன் டேங்கர்களை, திரவ ஆக்சிஜன் கலன்களாக அகமதாபாத்தில் உள்ள விண்வெளி பயன்பாட்டு மையம் வெற்றிகரமாக மாற்றியதாக டாக்டர் ஜிதேந்திர சிங்கிற்கு தெரிவிக்கப்பட்டது. மேலும், அகமதாபாத்தில் உள்ள மருத்துவமனைகளுக்கு முகக் கவசங்கள் மற்றும் தனிநபர் பாதுகாப்பு உபகரணங்கள் வழங்கப்பட்டு வருகின்றன. விண்வெளி துறை செய்து வரும் கொவிட் தொடர்பான பல்வேறு பணிகள் குறித்து விளக்கப்பட்டன.
மேலும், ஆளில்லாத ககன்யான் விண்கலம் உள்ளிட்ட 10 செயற்கைக்கோள்களை இந்த வருடம் டிசம்பரில் ஏவுவதற்கான பணிகள் நடந்து வருவதாக விண்வெளி துறையின் மூத்த அதிகாரிகள் அமைச்சரிடம் தெரிவித்தனர்.
பெங்களூரு, ஷில்லாங் மற்றும் ஸ்ரீஹரிகோட்டாவில் ஏற்கனவே நிறுவப்பட்டுள்ள கொவிட் பராமரிப்பு மையங்களைத் தவிர, இன்னும் அதிக வசதிகளை நிறுவுமாறு துறை அதிகாரிகளை டாக்டர் ஜிதேந்திர சிங் கேட்டுக்கொண்டார்.
பிரதமர் அலுவலகம்
பல்வேறு உலகளாவிய சவால்களுக்கு நம்பகமான பங்குதார நாடாக இந்தியா வளர்ந்து வருவதை பிரதமர் அங்கீகரித்துள்ளார்
மத்திய மின்னணு மற்றும் தொழில்நுட்பத் துறை இணையமைச்சர் திரு. ராஜீவ் சந்திரசேகர் எழுதிய கட்டுரையின் மூலம் பல்வேறு உலகளாவிய சவால்களுக்கு நம்பகமான பங்குதார நாடாக இந்தியா வளர்ந்து வருவதை பிரதமர் திரு. நரேந்திர மோடி அங்கீகரித்துள்ளார்.
இதுகுறித்து பிரதமர் அலுவலகம் ட்விட்டரில் பதிவிட்டுள்ளதாவது:
"நிலைத்தன்மை மற்றும் பாதுகாப்பு முதல் தடுப்பூசிகள், மின்னணுவியல் மற்றும் செமிகண்டக்டர்கள் வரை பல்வேறு உலகளாவிய சவால்களுக்கு இந்தியா இப்போது நம்பகமான பங்குதார நாடாக அங்கீகரிக்கப்பட்டுள்ளது" என்று மத்திய இணை அமைச்சர் ராஜீவ் சந்திரசேகர் எழுதியுள்ளார்’’ .ANU/PLM/KPG
(
சுகாதாரம் மற்றும் குடும்ப நலத்துறை அமைச்சகம்
டெங்கு பரவல்
நாட்டில் டெங்கு குறித்த அறிக்கையின்படி, 2021 ஆம் ஆண்டு  மொத்தம் 1,64,103 நோயாளிகள் கண்டறியப்பட்டுள்ளனர். 2019 ஆம் ஆண்டு இந்த எண்ணிக்கை 2,05,243 ஆக இருந்தது. இறப்பு விகிதம் 2008-ல் 1 சதவீதத்திற்கும் குறைவாக இருந்தது. இது மேலும் குறைந்து 2018-ல் 0.2 சதவீதமாகவும், 2019-ல் 0.1 சதவீதமாகவும் இருந்தது. இதன் பிறகு இதே நிலையில் நீடிக்கிறது. இதனால் நாட்டில் டெங்கு நோயாளிகள் எண்ணிக்கை அதிகரிப்பதாக கூற இயலாது என்று மத்திய சுகாதார மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
டெங்கு காய்ச்சலை கட்டுப்படுத்தவும், பரவாமல் தடுக்கவும் பல்வேறு நடவடிக்கைகளை அரசு எடுத்து வருவதாகவும் அவர் கூறினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777639
பிரதமர் அலுவலகம்
உலகெங்கிலும் உள்ள யூத மக்களுக்குப் பிரதமர் ரோஷ் ஹஷானா வாழ்த்துக்களைத் தெரிவித்துள்ளார்
ரோஷ் ஹஷானாவை முன்னிட்டு இஸ்ரேல் பிரதமர் பெஞ்சமின் நெதன்யாகு, நட்புக்குரிய இஸ்ரேல் மக்கள் மற்றும் உலகெங்கிலும் உள்ள யூத மக்களுக்குப் பிரதமர் திரு. நரேந்திர மோடி தமது மனமார்ந்த வாழ்த்துகளைத் தெரிவித்துள்ளார்.
சமூக ஊடக எக்ஸ் பதிவில் பிரதமர் கூறியிருப்பதாவது;
"ஷனா தோவா! எனது நண்பர் பிரதமர் @netanyahu, இஸ்ரேலின் நட்புக்குரிய மக்கள் மற்றும் உலகெங்கிலும் உள்ள யூத சமூகத்திற்கு ரோஷ் ஹஷானா வாழ்த்துக்கள். இந்தப் புத்தாண்டு அனைவரின் வாழ்விலும் நல்ல ஆரோக்கியத்தையும், அமைதியையும், வளத்தையும் கொண்டு வரட்டும்."
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 191.15 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 191.15 கோடிக்கும் அதிகமான  டோஸ்கள் செலுத்தப்பட்டுள்ளன. 2,38,96,925 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.15 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி நேற்று, அதாவது 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை 18,096 ஆக உள்ளது. நாட்டின் மொத்த நோய் தொற்று உள்ளவர்கள் தற்போது 0.04% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 3,335 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,76,815 ஆகும்.
இந்தியாவில் கடந்த 24 மணி நேரத்தில் 2,858 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,86,963 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 84.34 கோடி . வாராந்திரத் தொற்று 0.66 சதவீதமாக உள்ளது. தினசரித் தொற்று விகிதம் 0.59 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1825253
குறு சிறு மற்றும் நடுத்தர தொழில் துறை அமைச்சகம்
பழங்குடியினர் நல அமைச்சகத்துடன், கதர் கிராமப்புற தொழில்கள் ஆணையம் புரிந்துணர்வு ஒப்பந்தம்
பழங்குடியின மாணவர்களுக்கு கதர் உடைகளை கொள்முதல் செய்யவும், பிரதமரின் வேலைவாய்ப்பு உருவாக்க திட்டத்தை செயல்படுத்தும் முகமையாக இணைந்து பணியாற்றவும், இரண்டு புரிந்துணர்வு ஒப்பந்தங்களில், மத்திய பழங்குடியினர் நல அமைச்சகமும், கதர் கிராமப்புற தொழில்கள் ஆணையமும் இன்று கையெழுத்திட்டன.
மத்திய சிறு, குறு மற்றும் நடுத்தர தொழில்கள் அமைச்சர் திரு நிதின் கட்கரி. மத்திய பழங்குடியினர் நலத்துறை அமைச்சர் திரு அர்ஜுன் முண்டா ஆகியோர் முன்னிலையில் இந்த புரிந்துணர்வு ஒப்பந்தங்கள் கையெழுத்தாகின.
இந்நிகழ்ச்சியில் பேசிய திரு நிதின் கட்கரி, பழங்குடியினர் நல அமைச்சகத்தால் நடத்தப்படும் ஏகலைவா பள்ளிகளின் மாணவர்களுக்காக, ரூ 14.77 கோடி மதிப்பிலான 6 லட்சம் மீட்டருக்கும் அதிகமான கதர் ஆடைகளை 2020-21-ஆம் ஆண்டில் பழங்குடியினர் நல அமைச்சகம் கொள்முதல் செய்யும் என்று கூறினார்.
திரு அர்ஜுன் முண்டா கூறுகையில், நாட்டிலுள்ள பழங்குடியினரின் பொருளாதார வளர்ச்சிக்கு பொறுப்பான பழங்குடியினர் நல அமைச்சகத்தின் முகமையான தேசிய பட்டியல் பழங்குடியினர் நிதி வளர்ச்சி நிறுவனம், பிரதமரின் வேலைவாய்ப்பு உருவாக்கத் திட்டத்தை செயல்படுத்துவதற்கான பங்குதாரராக இணைத்துக் கொள்ளப்படும் என்றார்.
பழங்குடியினரை பல்வேறு உற்பத்தி நடவடிக்கைகளில் ஈடுபடுத்தியும், அவர்களுக்கான சுய வேலைவாய்ப்புகளை உருவாக்கியும் இந்த புரிந்துணர்வு ஒப்பந்தங்கள் அவர்களுக்குப் பலனளிக்கும். பழங்குடியினர் நல அமைச்சகத்துடன் கதர் கிராமப்புற தொழில்கள் ஆணையத்தின் கூட்டிணைவானது, பிரதமரின் வேலைவாய்ப்பு உருவாக்கத் திட்டம் அதிக பழங்குடியினரை சென்றடைவதை உறுதி செய்யும்.
--------
(Visitor Counter : 152
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசி திட்டத்தின் கீழ் இதுவரை 92.63 கோடி தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 22,431 பேருக்கு புதிதாக தொற்று ஏற்பட்டுள்ளது.
நாட்டில் கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவிதத்துக்கும் கீழ் உள்ளது. தற்போது 0.72 சதவீதமாக உள்ளது. கடந்த 2020 மார்ச் மாதம் முதல், இது மிகக் குறைந்த அளவு.
நாட்டில் கொவிட் சிகிச்சை பெறுபவர்களின் எண்ணிக்கை 2,44,198; கடந்த 204 நாட்களில் இது மிக குறைந்த எண்ணிக்கை.
குணமடைந்தோர் விகிதம் தற்போது 97.95 சதவீதம்; கடந்த 2020 மார்ச் முதல் இது அதிகமான அளவு.
கடந்த 24 மணி நேரத்தில் 24,602 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,32,00,258
வாராந்திர பாதிப்பு விகிதம்  கடந்த 104 நாட்களாக 3 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 38 நாட்களில் 3 சதவீதத்துக்கும் குறைவாக உள்ளது.
இதுவரை மொத்தம் 57.86 கோடி கொவிட் பரிசோதனைகள் செய்யப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1761611
பெருநிறுவனங்கள் விவகாரங்கள் அமைச்சகம்
நொடித்துப்போதல் மற்றும் திவாலாதலுக்கான இந்திய வாரியம் IBBI  விதிமுறைகளைத் திருத்துகிறது, 2016.
நொடித்துப்போதல் மற்றும் திவாலாதலுக்கான இந்திய வாரியம், நொடித்துப் போதல் மற்றும் திவாலாதலுக்கான இந்திய வாரிய விதிமுறைகள் 2016-இல் திருத்தம் செய்து, விதிமுறைகள்  2020-ஐ கடந்த ஐந்தாம் தேதி வெளியிட்டுள்ளது.
இந்த விதிமுறைகளின் படி, கட்டுப்பாட்டாளர்களுக்கு செலுத்தவேண்டிய கட்டணத்தைக் கடனாளர்களின் குழு நிர்ணயிக்க வேண்டும் என்று கோருகிறது. கடனாளர்களின் குழுவால் கட்டணம் நிர்ணயிக்கப்படாத நிலையில், விதிமுறைகள் ஒரு குறிப்பிட்ட கட்டணத்தை உணர்ந்த தொகையின் சதவீதமாகவும், லிக்விடேட்டரால் விநியோகிக்கப்பட்ட தொகையாகவும் வழங்குகின்றன. சில தருணங்களில், ஒரு லிக்விடேட்டர் ஒரு குறிப்பிட்ட தொகையை உணர்ந்த நிகழ்வுகளும், மற்றொரு லிக்விடேட்டர் அதைப் பயனாளிகளுக்கு விநியோகிக்கும் நிகழ்வுகளும் நடந்துள்ளன. இன்று திருத்தம் செய்யப்பட்ட விதிமுறைப்படி, ஒரு லிக்விடேட்டர் எந்தத் தொகையை உணர்ந்தாலும், அதை விநியோகிக்கவில்லை என்றால், அவர் உணர்ந்த தொகைக்கு ஒத்த கட்டணத்திற்கு அவருக்கு உரிமை உண்டு.
திருத்தப்பட்ட விதிமுறைகள் 05.08.2020 முதல் நடைமுறைக்கு வரும். இவை www.mca.gov.in மற்றும் www.ibbi.gov.in என்ற இணையதளங்களில் காணக் கிடைக்கின்றன.
பிரதமர் அலுவலகம்
ஃபிரான்ஸ் அதிபரின் தூதரக ஆலோசகர் திரு இமானுவேல் பான், பிரதமர் உடன் சந்திப்பு
ஃபிரான்ஸ் அதிபர் மேதகு திரு இமானுவேல் மேக்ரானின் தூதரக ஆலோசகர் திரு இமானுவேல் பான், பிரதமர் திரு நரேந்திர மோடியை ஜனவரி 5, 2023 அன்று சந்தித்துப் பேசினார்.
ராணுவம், பாதுகாப்பு, இந்தோ-பசிபிக் உள்ளிட்ட முக்கிய கேந்திர கூட்டுமுயற்சியில் இந்தியா மற்றும் ஃபிரான்ஸ் இடையேயான நெருங்கிய ஒத்துழைப்பை பிரதமர் சுட்டிக்காட்டினார். ஜி20 அமைப்பிற்கு இந்தியா தலைமையேற்றிருப்பதற்கு ஃபிரான்ஸ் நாட்டின் ஆதரவை அவர் வரவேற்றார்.
நட்பின் அடிப்படையிலான ஃபிரான்ஸ் அதிபரின் செய்தியை திரு பான் பிரதமரிடம் தெரிவித்ததோடு, முன்னதாக தேசிய பாதுகாப்பு ஆலோசகர் திரு அஜித் தோவாலுடன் நடைபெற்ற பேச்சு வார்த்தை குறித்து விளக்கம் அளித்தார்.
எரிசக்தி, கலாச்சாரம் உள்ளிட்ட பரஸ்பர ஈடுபாடு மற்றும் ஒத்துழைப்பு உள்ள இதர துறைகள் குறித்தும் இருவரும் ஆலோசித்தார்கள்.
அண்மையில் பாலி-யில் அதிபர் திரு மேக்ரானுடனான தமது சந்திப்பை நினைவுகூர்ந்த பிரதமர், இந்தியாவிற்கு வருகை தருமாறு அவருக்கு அழைப்புவிடுத்தார். வெகு விரைவில் இந்தியாவிற்கு வருகை புரிய அதிபர் திரு மேக்ரான் மிக ஆவலோடு இருப்பதாக திரு பான் தெரிவித்தார்.
சட்டம் மற்றும் நீதித்துறை அமைச்சகம்
நாடாளுமன்றம் மற்றும் மாநில சட்டப்பேரவைகளில் பெண் உறுப்பினர்களின் பிரதிநிதித்துவம்
நாடாளுமன்றம் மற்றும் பல்வேறு மாநில சட்டப்பேரவைத் தேர்தல்களில் தேர்வு செய்யப்பட்ட பெண் பிரதிநிதிகளின் சதவீதம் குறித்த அறிக்கை வெளியிடப்பட்டுள்ளது.
அதன்படி, மக்களவைக்கு நடைபெற்ற கடந்த 5 தேர்தல்களில் போட்டியிட்ட பெண் வேட்பாளர்கள் மற்றும் வெற்றி பெற்ற பெண் வேட்பாளர்கள் சதவீதம் குறித்த விவரம் வெளியிடப்பட்டுள்ளது. கடந்த 1999 ஆம் ஆண்டு தேர்தலில் போட்டியிட்ட 4,648 வேட்பாளர்களில் 284 பேர் பெண் வேட்பாளர்கள் என்றும் இது மொத்த உறுப்பினர்களில் 6.1 சதவீதம் என்றும் தெரிவிக்கப்பட்டுள்ளது.
மொத்தமுள்ள 543 தொகுதிகளில் 49 பெண் வேட்பாளர்கள் வெற்றி பெற்றனர் என்றும், இது மொத்த உறுப்பினர்களில் 9.0 சதவீதம் என்றும் கூறப்பட்டுள்ளது. கடந்த 2019 ஆம் ஆண்டு நடைபெற்ற தேர்தலில் போட்டியிட்ட 8,054 வேட்பாளர்களில் 726 பேர் பெண் வேட்பாளர்கள் என்றும் இது மொத்த வேட்பாளர்களில் 9.0 சதவீதம் என்றும் தெரிவிக்கப்பட்டுள்ளது.
மொத்தமுள்ள 543 தொகுதிகளில் 78 பெண் வேட்பாளர்கள் வெற்றி பெற்றனர் என்றும், இது மொத்த உறுப்பினர்களில் 14.4 சதவீதம் என்றும் தெரிவிக்கப்பட்டுள்ளது.
2012 ஆம் ஆண்டு மாநிலங்களவை பிரதிநிதிகளில் 24 பேர் பெண் உறுப்பினர்கள் என்றும், இது மொத்த உறுப்பினர்களில் 9.8 சதவீதம் கூறப்பட்டுள்ளது. 2021 ஆம் ஆண்டு மாநிலங்களவை பிரதிநிதிகளில் 29 பேர் பெண் உறுப்பினர்கள் என்றும், இது மொத்த உறுப்பினர்களில் 12.24 சதவீதம் என்றும் கூறப்பட்டுள்ளது.
சட்டப்பேரவைத் தேர்தலை பொறுத்தவரை கடந்த 2021 ஆம் ஆண்டு நடைபெற்ற தமிழக சட்டப்பேரவைத் தேர்தலில் மொத்த வேட்பாளர்களில் 10.33 சதவீதம் பேர் பெண் வேட்பாளர்கள் என்றும், மொத்த தொகுதிகளில் 5.13 சதவீத தொகுதிகளில் பெண் வேட்பாளர்கள் வெற்றி பெற்றனர் என்றும் குறிப்பிடப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பை காணவும்.
https://pib.gov.in/PressReleasePage.aspx?PRID=1809217
பிரதமர் அலுவலகம்
சௌராஷ்ட்ரா தமிழ் சங்கமம் நிகழ்ச்சியின் பங்கேற்பாளர்களுக்கு பிரதமர் வாழ்த்து
சௌராஷ்ட்ரா தமிழ் சங்கமம் நிகழ்ச்சியின் பங்கேற்பாளர்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
சௌராஷ்ட்ரா தமிழ் சங்கமத்தின் ட்விட்டர் பதிவைப் பகிர்ந்து பிரதமர் தெரிவித்ததாவது:
“முக்கியத்துவம் வாய்ந்த சௌராஷ்டிரா தமிழ் சங்கமம் நிகழ்ச்சி தொடங்கும் வேளையில், பங்கேற்பாளர்கள் அனைவருக்கும் எனது நல்வாழ்த்துகள். குஜராத்தின் சௌராஷ்ட்ரா பகுதிக்கும், தமிழ் நாட்டிற்கும் இடையே பழமையான மற்றும் வலிமையான தொடர்பு உள்ளது. இந்த சங்கமம் நிகழ்ச்சி, கலாச்சார இணைப்புகளையும், ‘ஒரே பாரதம், உன்னத பாரதம்' என்ற உணர்வையும் ஊக்குவிக்கட்டும்.”
சிறப்பு சேவைகள் மற்றும் கட்டுரைகள்
“உத்தியோக் உட்சவ்” என்ற தலைப்பில் ஒருநாள் கருத்தரங்கு
புதுச்சேரி பல்கலைக்கழகத்தின் சமுகப்பணித்துறையும் அவதார் மனிதவள நிறுவனத்தின் ப்ராஜெக்ட் புத்ரி திட்டமும் இணைந்து “உத்தியோக் உட்சவ், 2023”  என்னும் ஒரு நாள் கருத்தரங்கு நிகழ்ச்சி நடத்தப்பெற்றது. புதுச்சேரி அரசுப் பள்ளிகளில் பயிலும் பெண் குழந்தைகளுக்கு மேற்கல்விப்படிப்புகள், வேலைவாய்ப்புகள் மற்றும் தொழிற்பாதைகளை குறித்த இம்மாபெரும் நிகழ்ச்சி புதுச்சேரி பல்கலைக்கழக மாநாடு மற்றும் கலாச்சார மையம், அரங்கத்தில் நடைபெற்றது.
இந்த வரவேற்புரை நிகழ்ச்சியில் சமூகப்பணித் துறையின் தலைவர் டாக்டர் கே. அன்பு, நிகழ்ச்சியில் பங்கேற்று சிறப்பித்த புதுச்சேரி பல்கலைக்கழகத்தின் துணைவேந்தர் பேராசிரியர் குர்மீத் சிங்கிற்கும், அவ்தார் மனிதவள அறக்கட்டளையின் நிர்வாக அறங்காவலருமான டாக்டர் சௌந்தர்யா ராஜேஷ் அவர்களுக்கும் நன்றி தெரிவித்தார். இந் நிகழ்ச்சியினை ஒருங்கிணைத்த பேராசிரியர் ஏ. ஷாஹீன் சுல்தானா மற்றும் ஆசிரியர்கள், மாணவர்கள் அனைவரையும் அவர் வரவேற்றார்.
இந்த நிகழ்ச்சிக்கு ஆதரவளித்த மாண்புமிகு துணை வேந்தருக்கு நன்றி தெரிவித்த டாக்டர் சௌந்தர்யா ராஜேஷ், இந்நிகழ்ச்சியினை சிறப்பித்த துறை தலைவர், திட்ட ஒருங்கிணைப்பாளர், பள்ளிகள், ஆசிரியர்கள், குழந்தைகள் மற்றும் அனைவர்க்கும் தனது நன்றியினை தெரிவித்தார்
இந்த நிகழ்ச்சியை ஒருங்கிணைத்ததிற்காக சமூகப்பணித் துறை மற்றும் புத்ரி திட்டத்தினை குறித்தும் பல்கலைக்கழக துணை வேந்தர்,பேராசிரியர் குர்மீத் சிங் பாராட்டு தெரிவித்தார். தாய்மொழியின் முக்கியத்துவத்தை வலியுறுத்திய அவர், தாய்மொழியில் கற்பது பல அனுகூலங்களைக் கொண்டுள்ளது என்பதையும், பள்ளி குழந்தைகளின் தேவைகேற்ப அதனுடன் பெண்குழந்தைகளுக்கென்றே வேலைவாய்ப்பு மற்றும் மேற்படிப்புகளுக்கென இந்நிகழ்ச்சி அமைந்துள்ளதால் தனது பாராட்டுதலை தெரிவித்தார் .
இந்நிகழ்ச்சியினை ஒருங்கிணைத்ததற்காக நன்றி தெரிவித்த அவர், இது போன்ற நிகழ்ச்சிகள் மேலும் எதிர்காலத்தில் நடைபெறும் என்றும், இதற்கு முழுமையான ஆதரவு கிடைக்கும் என்றும் நம்பிக்கை தெரிவித்தார். புதுச்சேரி அரசுப் பள்ளிகளைச் சேர்ந்த 300-க்கும் மேற்பட்ட பள்ளி மாணவர்களுடன் இந்நிகழ்ச்சி ஒருங்கிணைக்கப்பட்டிருப்பதை குறிப்பிட்டு பாராட்டினார்.
இதற்கு பின்னர் கல்விக்கூடங்கள் தங்களது பாராட்டத்தக்க சாதனைகளுக்காக கௌரவிக்கப்பட்டனர். தொடர்ந்து நிகழ்ச்சி ஒருங்கிணைப்பாளர் பேராசிரியர் ஏ. ஷாஹீன் சுல்தானா, சமூகப்பணித் துறையுடன் புத்ரி திட்டம் இணைந்து எவ்வாறு இந்நிகழ்ச்சி செயல்படுத்தப்பட்டது என்பதையும், பள்ளியில் படிக்கும் பெண்களுக்கு உத்யோக நோக்கமும் தொழிற் வழிகாட்டுதலும் இன்றியமையாதது என்றும் . இதற்கென பல்வேறு துறைகளில் இருந்து அவர்களுக்கு விழிப்புணர்வை ஏற்படுத்த உள்ளதாகவும் குறிப்பிட்டார்
மேலும் இந்நிகழ்ச்சியில் பங்கேற்ற பள்ளி, மாணவிகள், பேராசிரியா்கள், அலுவலா்கள் உள்ளிட்டோருக்கு அவா் நன்றி தெரிவித்தார். இந்நிகழ்வுடன் தொடக்க விழா நிறைவு பெற்றது. இதன் பின்னர் கல்வி மற்றும் கார்பொரேட் நிறுவனங்களின் கருத்தரங்கு நிகழ்ச்சிகளுடன் இனிதே